Charles III

Charles III (Charles Philip Arthur George; kubabika pa  14 Novembala 1948)  ni Fumu ya United Kingdom na mabungwe ghanyake 14 gha mu Commonwealth. Wakazomela ufumu pa 8 Sekutembala  2022 kulondezgana na nyifwa yakwanyina , Elizabeth II. Ŵakaŵa munthu mulala wakwamba uyo wakhala chomene mu utumiki wakuti anyina ni fumukazi ndiposo ni munthu wakwamba mulala chomene uyo walikuzomela ufumu na vyaka 73.

Charles wakababikila ku  Buckingham Palace ngati mwana wakwamba wa chiponde Fumukazi Elizabeth II, Duchess wa Edinburgh,na Philip, Duke wa Edinburgh, ndiposo ngati mzukulu wakwamba wa Fumu George VI na  Fumukazi Elizabeth.Wkasambila pa sukulu ya Cheam na  Gordonstoun, zose izo awiske nawo ŵakasambilaposo apo ŵakaŵa ŵana. Pa umalilo wakakhala chaka pa malo gha Timbertoppa sukulu ya  Geelong Grammar ku Victoria, Australia. Wati watola  Bachelor of Arts degree kufuma pa sukulu yaumalilo yapachanya ya University of Cambridge, Charles wakagwila mu  Royal Air Force na Royal Navy kufuma mu  1971  mpaka 1976.Mu 1981, wakatola Mama Diana Spencer, uyo ŵakababizgana ŵana ŵawili, Prince William na Prince Harry.Mu 1996,nthengwa ikamala ŵati ŵasuzulana na vikalakala vyakuzomelezgeka.Diana wakafwila ku Paris pangozi ya galimoto apo ikagadabuka mu chaka chakuondezgapo. Mu 2005, Charles wakatola Camilla Parker Bowles uyo ŵakaŵa kuti ŵakusongana za kuseli kwa nyengo itali.

Apo wakaŵa ngati ni Prince wa Wales mu 1969, Charles wakayamba kutola zintchito za  Elizabeth II,mwakumutumikila. Ŵakayambiska bungwe lakuvwila ŵachinyamata lakuchemeka Prince's Trust mu 1976, kweneso ni mlala wa  mabungwe  400 nga vyakuvwila. Charles wakaŵaso mlembi wa mabuku ghangapo gha nkhani. Ngati ngwa vyachilengiwa ivyo vyatizingilila, Charles wakakolelanangako na ulimi wakuthila feteleza kuluska kupanga manyowa gha ku vyakumela na chakulinga chakukhozga kuti nyengo ileke kusintha ya kawilo ka vula uko kukupangiska vinthu vinandi kunangika.Ivi wakavichita mu nyengo yakuti wakaŵa malala wa minda ya  Cornwall uko kukamupangiska kutola mphoto zinandi kweneso kumanyikwaso ku mabungwe ghanandi ghakukhozgela vya chilengiwa.Charles ni munthu wakumanyikwa mlala uyo wakuzuzula uchitilo wa kusintha vyakulya kwizila pa makina.Kukhozgela kwa vya mankhawala kwa Charles kukapangiska ŵanandi kumuzuzula.

 Mbili yake,banja lake na masambilo 
Charles wakababikila  ku Buckingham Palace pa  14 Novembala  1948 nyengo ya  21:14,  nyengo ya ulamulili wakwa gogo ŵake a George VI, ngati ni mwana wakwamba wa  Elizabeth, Duchess wa Edinburgh, na Philip, Duke wa  Edinburgh. Wakababatizika na  Archbishop wa Canterbury, Geoffrey Fisher,15 Disembala  1948.

Kufwa kwa agogo ŵake na kuvwalikika ufumu kwa anyina a Elizabeth II mu 1952 kukapangiska  Charles kuŵa wakulindizga mpando wa ufumu. Ngati ni mwana mulala wa ufumu, wakayamba kuvwala mazina ghakuti Duke wa Cornwall, Duke wa Rothesay, Earl wa Carrick, Baron wa Renfrew, Lord wa Isles, na  Prince na Great Steward wa  Scotland. Charles wakalurta ku mwambo wakuvwalika ufumu anyina ku  Westminster Abbeypa 2 Juni 1953.

Category:Ŵakubabika pa 14 Novembala 1948
Category:Ŵakubabika mu 1948
Category:Fumu ya Britain
Category:Maufumu